ลือกันให้แซด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

.....นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 24 มี.ค. 2553
qq...ตลาดหุ้นไทยวานนี้ (23 มี.ค.) เช้าทำทะลุ 781 จุด แล้วนักลงทุนเทขายทำกำไรหลายรอบ และช่วงบ่ายตกใจระเบิดกดดัชนีรูดลงมาเหลือบวกกว่า 2 จุด ก่อนมีแรงรับซื้อไล่ดัชนีกลับขึ้นไปทำปิดสูงสุดของวัน 782.48 จุด พุ่ง 10.23 จุด ต่างชาติซื้อสุทธิ 1,880 ล้านบาท 
qq...กองทุน–พอร์ต บล. และนักลงทุนในประเทศ ร้อนๆ หนาวๆ กับราคาหุ้นที่ขึ้นมาไกล ระหว่างวันมีขายออกมาทดสอบตลาด แต่ถ้าต่างชาติยังเดินหน้าซื้อไม่หยุด การขายไม่มาก ไม่ถึงกับทำให้ตลาดหุ้นปรับฐานแรง แต่ถ้าต่างชาติขายหนักเมื่อไร ตัวใครตัวมัน
qq...อินโดรามา เวนเจอร์ส (IVL) ติดลมบน ราคาทำนิวไฮขึ้นไปเรื่อยๆ ผลงาน บล.บัวหลวง ที่ปรึกษาและแกนนำขายหุ้น จ่อขายหุ้นใหญ่อีกหลายตัว 
qq...ฟาก บล.ภัทร ปิดเงียบที่ปรึกษาดีลธนายง (TYONG) ซื้อหุ้นรถไฟฟ้าบีทีเอส (BTS) ถือกว่า 94% แต่ทำมั้ยราคาหุ้น TYONGไม่เงียบกริบ กลับมีอินไซด์ออกมาล่วงหน้าร่วมเดือน ทำ “คีรี กาญจนพาสน์” บิ๊ก TYONG+BTS ร้อนตัวข่าวรั่วหลายทางแต่ไม่ได้มาจากปากตัวเองชัวร์ 
qq...“กรณ์ จาติกวณิช” ขุนคลัง นั่งติดเก้าอี้เมื่อไร หนังสือชี้แจงมติบอร์ด ก.ล.ต. ในการพิจารณาการเป็นกรรมการตลาดของ นิพัทธพุกกะณะสุต จะถูกส่งจากเลขาฯ หน้าห้องถึงมือขุนคลัง เข้าใจว่าที่ไม่ได้รับ ยังยุ่งกับการทัวร์โรดโชว์ต่างประเทศ